
1 straipsnis. 19 straipsnio pakeitimas
Pakeisti 19 straipsnio 3 dalies 1 punktą ir jį išdėstyti taip:
„21. Leidimas vykdyti nepriklausomo elektros energijos tiekimo veiklą, nepriklausomo paklausos telkėjo veiklą išduodamas asmenims, kurie:
1)	turi finansinį pajėgumą, leidžiantį vykdyti nepriklausomo elektros energijos tiekimo veiklos sąlygas, vertinamą atsižvelgiant į Valstybinės energetikos reguliavimo tarybos nustatytus minimalius finansinio pajėgumo rodiklius;
2)	turi vadybinį ir kompetencijų pajėgumą, leidžiantį vykdyti nepriklausomo elektros energijos tiekimo veiklos sąlygas;
3)	atitinka Lietuvos Respublikos akcinių bendrovių įstatymo 38 straipsnyje nustatytus reikalavimus;
4)	nėra pradėta bankroto, reorganizavimo ir (ar) likvidavimo procedūra;
5)	turi sutartimis užsitikrinęs 20 proc. reikiamo metinio elektros energijos kiekio tiekimą vartotojams iš elektros gamintojų;
6)	jeigu fizinis asmuo, siekiantis gauti leidimą, ar juridinio asmens, siekiančio gauti leidimą, vadovas, savininkas ir (ar) juridinio asmens dalyvis – fizinis asmuo, turintis ne mažiau kaip 10 procentų akcijų, pajų, dalininkų įnašų, neturi neišnykusio ar nepanaikinto teistumo arba dėl juridinio asmens, siekiančio gauti leidimą, ar tokio juridinio asmens dalyvio – juridinio asmens, turinčio ne mažiau kaip 10 procentų akcijų, pajų, dalininkų įnašų, per pastaruosius penkerius metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas: dalyvavimą nusikalstamame susivienijime, nusikalstamų susivienijimų organizavimą arba vadovavimą jiems, kyšininkavimą, prekybą poveikiu, papirkimą, sukčiavimą, kreditinį sukčiavimą, nusikalstamu būdu gauto turto legalizavimą, neteisėtą vertimąsi ūkine, komercine, finansine ar profesine veikla.“.

2 straipsnis. Įstatymo įsigaliojimas ir taikymas
1. Šis įstatymas įsigalioja 2023 m. sausio 1 d.



Skelbiu šį Lietuvos Respublikos Seimo priimtą įstatymą.

